Document ID: /roh_data/filtered/Bilingualer_Corpus_interleaved-it-rm.jsonl.gz/671

This is a text translated from Italian to Rumantsch Grischun.
Willi Benz, capo dell'Amministrazione cantonale delle finanze, al beneficio della pensione

Willi Benz, il capo dell'Amministrazione cantonale delle finanze, andrà in pensione alla fine di maggio 2002. Egli guarda al passato con soddisfazione e ad una vita professionale ricca di soddisfazioni.

Dopo il periodo scolastico nel Canton San Gallo egli assolse una formazione commerciale. Dapprima lavorò nel settore fiduciario ed in seguito in qualità di capo-contabile in un'azienda di produzione.

All'inizio del anni 70 assunse il posto di revisore presso l'Ispettorato dei comuni. In questa sua funzione egli si è occupato intensamente dei problemi dei comuni imparando contemporaneamente a conoscere molto bene la gente ed i paesi attraverso i suoi molteplici contatti. L'attività di revisore era a quel tempo assai differente rispetto a quella che viene svolta oggi. Nei comuni piccoli i pagamenti veniva trascritti ancora a mano nei vari libri contabili dal cassiere comunale. Esistevano un libro di cassa, un libro per il conto corrente, un libro fiscale e via dicendo, tutti di grandezza e forma diversa. I cassieri di questi piccoli comuni lavoravano sovente nell'agricoltura o nell'artigianato e svolgevano questa loro mansione amministrativa non di rado a casa. La verifica dei conti veniva poi effettuata in molti casi nel comodo tinello.

Nel 1982 Willi Benz assunse la direzione del Servizio speciale per i reati di matrice economica presso la Polizia cantonale. Egli si occupò soprattutto di denunce penali per falsificazione di atti, appropriazione indebita ed altre azioni fraudolenti. I suoi accertamenti di polizia venivano effettuati in stretta collaborazione con la Procura pubblica, con le autorità federali e con altri servizi svizzeri ed esteri di polizia.

Nel 1988 egli passò alla Ragioneria di Stato, così si chiamava a quel tempo l'odierna Amministrazione delle finanze, di cui divenne poi capo. Dei compiti principali di questo Servizio fanno parte l'incasso dei crediti del Cantone, il servizio centrale dei pagamenti, la gestione dei mezzi liquidi nonché l'amministrazione dei titoli e dei debiti dello Stato. Le esperienze raccolte durante l'attività presso l'Ispettorato dei comuni si sono rivelate utili a Willi Benz in questa sua nuova funzione.

Durante la sua attività al Servizio di cui era capo sono stati assegnati viepiù ulteriori compiti. Dal 1999 ad esso compete inoltre l'intera preparazione del bilancio preventivo. Questo Servizio è oggi responsabile di gran parte delle finanze cantonali. .

Oltre a svolgere i regolari compiti quotidiani, Willi Benz ha dovuto occuparsi negli ultimi anni di un numero sempre maggiore di progetti EED, tra i quali menziono in special modo la sostituzione dei vetusti programmi di contabilità finanziaria in vista del passaggio al nuovo millennio. Dopo un lungo periodo di consultazione all'interno di un gruppo di lavoro che operava sotto la sua direzione, il nuovo sistema EED ha potuto diventare operativo come previsto il 1° gennaio 1998.

In tutte le sue attività professionali e in tutti i suoi progetti a Willi Benz sono sempre stati a cuore una cooperazione armonica soprattutto con le sue collaboratrici ed i suoi collaboratori. Conflitti o litigi l'hanno sempre fatto inorridire. Ciò non significa tuttavia che non esprimesse chiaramente la propria opinione. Se era convinto di una cosa, la difendeva tenacemente e portava avanti la propria idea. Lavorare con precisione, coscienziosità e rispetto delle scadenze erano un dovere per lui. Egli si attendeva da tutti coloro con cui collaborava la medesima cosa, in modo particolare dalle sue collaboratrici e dai suoi collaboratori. Tuttavia, o proprio per questa ragione, essi lo stimavano, lo apprezzavano molto come capo ed erano ben lieti di collaborare con lui, perché sapevano che potevano fidarsi di lui.

Willi Benz è giustamente fiero di poter consegnare al suo successore un team professionalmente qualificato e un Servizio in cui due importanti settori sono gestiti con successo da altrettante donne.

Willi Benz ci teneva, nonostante l'enorme mole di lavoro, a non trascurare la socievolezza. Se appena poteva, partecipava molto volentieri alle manifestazioni e alle escursioni nonché alle giornate sciistiche organizzate dal Dipartimento. Una volta al beneficio della pensione egli avrà di nuovo più tempo per effettuare e-scursioni in montagna e marce su lunghe distanze. Gli auguriamo di cuore di poter godere pienamente con sua moglie e la sua famiglia questa nuova fase della vita. Vi è pure da sperare che, in considerazione di tutti i suoi numerosi progetti, il suo giardino, il maggese e la musica non vengano trascurati.

Ringrazio cordialmente Willi Benz per la sua pluriennale fedeltà al nostro Cantone, per il suo grande ed esemplare impegno anche a favore delle sue collaboratrici e dei collaboratori, per la costruttiva collaborazione nonché per la sua schiettezza e lealtà.

Consigliera di Stato dott. E. Widmer-Schlumpf

Organo: Dipartimento delle finanze e militare dei Grigioni

Fonte: it Dipartimento delle finanze e militare dei Grigioni

Data: 23.05.2002

Willi Benz, il schef da l'administraziun chantunala da finanzas, va en pensiun

Willi Benz, il schef da l'administraziun chantunala da finanzas va en pensiun la fin da matg 2002. El guarda enavos sin ina ritga vita professiunala.

Suenter il temp da scola en il chantun da Son Gagl ha el absolvì ina scolaziun da commerzi. L'emprim ha el lavurà sin il champ fiduziari, pli tard sco contabilist principal en in manaschi da producziun.

L'entschatta dals onns 70 ha el surpiglià ina plazza en il Grischun sco revisur tar l'inspecturat da vischnancas. En questa funcziun è el s'occupà a moda intensiva dals problems da las vischnancas ed ha emprais d'enconuscher fitg bain il pajais e la glieud en ses numerus contacts. La lavur da revisur sa splegava lezza giada anc in pau auter ch'oz. En vischnancas pli pitschnas registrava il cassier communal ils pajaments e las facturaziuns anc a maun en differents cudeschs. Qua devi in cudesch da cassa, in cudesch dal conto current, in cudesch da las taglias e.u.v., tuts en differentas grondezzas e furmas. Ils cassiers da questas vischnancas pitschnas lavuravan savens en l'agricultura u en l'industria ed ademplivan lur uffizi il pli a chasa. La revisiun da quints vegniva pia er fatga en numerus cas en la stiva empernaivla.

1982 ha Willi Benz surpiglià la direcziun per chaussas penalas economicas tar la polizia chantunala. El è s'occupà en emprima lingia da denunzias penalas pervia da sfalsificaziuns da documents, defraudaziun ed autras acziuns fraudulentas. Ses scleriments da la polizia èn succedids en stretga collavuraziun cun la procura publica, cun las autoritads federalas e cun auters uffizis da la polizia svizzers ed esters.

1988 ha el midà en l'uffizi chantunal da contabilitad da lezza giada - l'actuala administraziun da finanzas -, da la quala el è daventà schef. Da las incumbensas principalas da quest uffizi fan part l'incasso da las pretensiuns dal chantun, il servetsch central da pajament, l'administraziun dals meds liquids sco er l'administraziun da las vaglias e dals daivets dal chantun. Las experientschas da la lavur en l'inspecturat da vischnancas han gidà Willi Benz en questa nova funcziun.

Durant sia perioda d'uffizi èn vegnidas surdadas a ses uffizi successivamain ulteriuras incumbensas. Dapi 1999 è el cumpetent per l'entira preparaziun dal preventiv chantunal. Oz è el responsabel per ina gronda part da las finanzas chantunalas.

Ultra da la liquidaziun da las fatschentas regularas dal di, è Willi Benz s'occupà ils davos onns pli e pli da projects da la EED. Qua èsi da menziunar spezialmain la substituziun dals programs da contabilitad finanziala antiquads en vista a la midada dal millenni. Il nov sistem da EED ha pudì vegnir mess en funcziun tenor plan il 1. da schaner 1998, e quai suenter ch'ha gì lieu ina lunga consultaziun preliminara en ina gruppa da lavur sut sia direcziun.

En tut sias activitads professiunalas ed en tut ses projects stava a Willi Benz fitg a cor ina collavuraziun armonica surtut cun sias collavuraturas e ses collavuraturs. Conflicts u schizunt dispitas eran adina in'orrur per el. Quai na vul dentant insumma betg dir ch'el n'avess betg exprimì cleramain sia opiniun. Sch'el era persvadì d'ina chaussa, stava el bun per quella e defendeva era cleramain sia opiniun. Per el era la lavur exacta, la fidaivladad e la punctualitad in duair. Il medem spetgava el da tut quels, cun ils quals el collavurava, spezialmain dentant da sias collavuraturas e da ses collavuraturs. Tuttina, u plitost gist per quai han quels apprezià el zunt fitg sco schef e collavurà fitg gugent cun el. Els savevan ch'els pudevan sa fidar dad el.

Willi Benz è cun dretg losch da pudair surdar a ses successur in team qualifitgà professiunalmain, in team che funcziunescha bain e da pudair surdar in uffizi, en il qual dus secturs impurtants vegnan manads cun success da dunnas.

Igl è stà in giavisch da Willi Benz da na betg negliger la cumpagnia malgrà la blera lavur. Sch'igl era pussaivel è el adina sa participà a las occurrenzas dal departament ed ha giudì las gitas u ils dis da skis. Suenter la pensiun ha el uss puspè dapli temp per turas en muntogna e marschs sur lungas distanzas. Igl è da giavischar da cor ad el ch'el possia giudair plainamain la terza part da la vita, ensemen cun sia consorta e cun sia famiglia. Ed igl è da sperar che tar tut ses numerus plans na vegnian betg a la curta ses iert, ses culm ed il far musica.

Jau engraziel Willi Benz cordialmain per sia fidaivladad da plirs onns envers noss chantun, per ses grond engaschament, ses engaschi exemplar er en favur da sias collavuraturas e da ses collavuraturs, per la collavuraziun constructiva, per sia avertadad e loialitad.

Cussegliera guvernativa dr. E. Widmer-Schlumpf

Gremi: departament da finanzas e militar

Funtauna: rg departament da finanzas e militar

Data: 23.05.2002